Lars Svåsand

**Lars Gerhard Svåsand** (født 21. juli 1947 i Bergen) er en norsk statsviter. 

Svåsand ble i 1972 cand.polit. med hovedfag i sammenliknende politikk og var deretter forskningsassistent for professor Stein Rokkan og universitetslektor ved Sosiologisk institutt. I 1982 ble Svåsand professor i sammenliknende politikk ved Universitetet i Bergen. Han har særlig forsket på partiorganisasjoners utvikling og struktur, partifinansiering, samt framveksten av nye partier og har en omfattende produksjon knyttet til disse feltene. Hans interesse for partienes rolle har videre nedfelt seg i forskning på partier og demokratiseringsprosesser i nye demokratier, blant annet gjennom prosjekter som *Political Institutions in Africa* (POLINAF) og *Elections in Africa. For better or for worse?* Hans interesse for politiske partier og demokratisering i Afrika har også ledet til arbeid for oppbygging av høyere utdanning innen statsvitenskap i Malawi. Sammen med Nandini Patel har han redigert og utgitt den første lærebok om politikk i Malawi.

Svåsand er instituttleder ved Institutt for sammenliknende politikk, Universitetet i Bergen, og er tilknyttet Christian Michelsens Institutt. Han har tidligere vært dekanus for det samfunnsvitenskapelige fakultet, Universitetet i Bergen. Svåsand har vært gjesteprofessor ved Universitetet i Addis Abeba, Etiopia, University of Washington, Seattle, USA, Purdue University, West Lafayette, Indiana, USA og Center for European Studies, Harvard University, USA. 

## Bibliografi
* med Sabiti Makara og Lise Rakner: «Turnaround: The National Resistance Movement and the Reintroduction of a Multiparty System in Uganda», i Lise Rakner, Julius Kiiza og Sabiti Makara (red.): *Electoral Democracy in Uganda. Understanding Institutional Processes and Outcomes of the 2006 Multiparty Elections*, Kampala: Fountain Publishers, (2008)
* Lars Svåsand og Nandini Patel (red.): *Government and Politics of Malawi*, (2007)
* Lars Svåsand, Lise Rakner og Nixon S. Khemo: «Fissions and fusions, foes and friends: Party system restructuring in Malawi in the 2004 general election», *Comparative Political Studies*, bd. 40, nr. 9, 2007, s. 1112-1137
* Marie Demker og Lars Svåsand (red.): *Partiernas århundrade: fempartimodellens uppgång och fall i Norge och Sverige* (2005)
* Lise Rakner og Lars Svåsand: «Stuck in Transition: Electoral Processes in Zambia 1991-2001» *Democratization* (2005)
* Lars Svåsand og Lise Rakner: «From dominant to cometitive party system: The Zambian experience 1991-2001», *Party Politics* (2004) 
* Lars Svåsand og Lise Rakner: «The quality of electoral processes: Zambian election 1991-2001», *African Social Research* (2003)
* Lars Svåsand og Vicky Randall: «Political parties and democratic consolidation in Africa», *Democratization* (2002)
* Lars Svåsand: «The re-emergence of the EU issue in Norwegian politics», *Scandinavian Review* (2002)
* Lars Svåsand og Vicky Randall: «Party Institutionalization and the New Democracies», i Jeff Haynes (red.): * Democracy and political change in the Third World * (2001)
* Lars Svåsand: «Statlig finansiering av politiske partier: intensjonene og utfallet» *NOU: 03/2001: Velgere, valgordning, valgte. Valglovutvalgets innstilling* (2001)
* Lars Svåsand, John Pierre og Anders Widfelt: «State Subsidies and political parties: Confronting rhetoric with reality», *West European Politics* (2000)
* Daniel Apollon, Odd-Bjørn Fure og Lars Svåsand: *Approaching a new millenium : lessons from the past – prospects for the future* (2000)
* Lars Svåsand og Knut Heidar: «Nordiske partiers samarbeidsmønstre – med hverandre og med Europa», i Johan P. Olsen og Bjørn Otto Sverdrup (red.): *Europa i Norden. Europeisering av nordisk samarbeid* (1998)
* Lars Svåsand: «Scandinavian right-wing radicalism» i H. G. Betz og S. Immerfall (red). *The New Politics of the Right. Neo-Populist Parties and Movements in Established Democracies* (1998)
* Lars Svåsand: «The Center-Right Parties in Norwegian Politics» i Frank W. Wilson (red): * The European Center-Right at the End of the Twentieth Century * (1998)
* Knut Heidar og Lars Svåsand (red.): *Partier uten grenser?* (1997)
* Lars Svåsand og Kaare Strøm (red.): *Challenges to Political Parties: the Case of Norway* (1996)
* Knut Heidar og Lars Svåsand (red.): *Partiene i en brytningstid* (1994)
* Göran Djupsund og Lars Svåsand (red.): *Partiorganisationer : studier i strukturer og processer i finske, norske og svenske partier* (1990)

## Eksterne lenker

* Presentasjon på UiBs sider